CELEX: 62009FO0054
Language: lv
Date: 2009-11-30
Title: Civildienesta tiesas (pirmā palāta) rīkojums 2009. gada 30.novembrī. # Giorgio Lebedef pret Eiropas Kopienu Komisiju. # Civildienesta lietas - Ierēdņi. # Lieta F-54/09.

CIVILDIENESTA TIESAS RĪKOJUMS (pirmā palāta)
      2009. gada 30. novembrī
      Lieta F‑54/09
      Giorgio Lebedef
      pret
      Eiropas Kopienu Komisiju
      Civildienests – Ierēdņi – Ikgadējais atvaļinājums – Nepilna laika norīkojums, lai pārstāvētu arodbiedrību – Neatļauta prombūtne – Dienu atskaitīšana no ikgadējā atvaļinājuma – Civildienesta noteikumu 60. pants – Acīmredzami nepamatota prasība
      Priekšmets Prasība, kas celta saskaņā ar EKL 236. pantu un EAEKL 152. pantu un ar kuru G. Lebedef lūdz atcelt 2008. gada 15. februāra, 1. aprīļa, 10. aprīļa, 20. maija un 14. jūlija lēmumus, kuri visi attiecas uz 39 dienu
         atskaitīšanu no viņa ikgadējā atvaļinājuma par 2008. gadu
      
      Nolēmums Prasību noraidīt kā acīmredzami juridiski nepamatotu. Prasītājs atlīdzina visus tiesāšanās izdevumus.
      
      Kopsavilkums
      1.      Tiesvedība – Lēmums, kas pieņemts ar motivētu rīkojumu – Nosacījumi
      (Civildienesta tiesas Reglamenta 76. pants)
      2.      Ierēdņi – Pārstāvība – Personāla pārstāvju aizsardzība
      (Civildienesta noteikumu II pielikuma 1. panta sestā daļa)
      1.      Kopienu tiesai ir tiesības, ņemot vērā katra gadījuma apstākļus, izvērtēt, vai pareiza tiesvedība pamato acīmredzami nepamatotas
         prasības noraidīšanu pēc būtības atbilstoši Civildienesta tiesas Reglamenta 76. pantam, pirms tam nespriežot par atbildētāja
         izvirzīto iebildi par nepieņemamību. Tāpat tas ir gadījumā, kad Civildienesta tiesas pieņemtais risinājums kādā iepriekš taisītā
         spriedumā attiecībā uz prasītāju mutatis mutandis, servatis servandis, ir pārņemams šajā lietā.
      
      (skat. 45. un 46. punktu)
      Atsauces
      Civildienesta tiesa: 2009. gada 20. janvāris, F‑32/08 Klein/Komisija, Krājums‑CDL, I‑A‑1‑0000. un II‑A‑1‑0000. lpp., 20. punkts un tajā minētā judikatūra; 2009. gada 7. jūlijs, F‑39/08
         Lebedef/Komisija, Krājums‑CDL, I‑A‑1‑0000. un II‑A‑1‑0000. lpp.
      
      2.      2006. gada 27. janvāra pamatnolīguma par attiecībām starp Komisiju un arodbiedrībām un profesionālajām organizācijām 10. pantam
         un Civildienesta noteikumu II pielikuma 1. panta sestajai daļai būtībā ir tāds pats saturs un mērķis, proti, personāla pārstāvju
         aizsardzība, un tie būtībā atšķiras tikai ar to, kurām personām tie ir piemērojami. Civildienesta noteikumu II pielikuma 1. panta
         sestā daļa attiecas uz Civildienesta noteikumos paredzētu pārstāvju, proti, personāla komitejas locekļu un ierēdņu, kurus
         komiteja ir deleģējusi darboties Civildienesta noteikumos paredzētā struktūrā, darbību, savukārt pamatnolīguma 10. pants attiecas
         uz arodbiedrību pārstāvjiem un pilnvarotajām personām.
      
      (skat. 49. punktu)
      Atsauce
      Civildienesta tiesa: Lebedef/Komisija, minēts iepriekš.